Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 527

b) A szóbeli vizsga tartalma Az alább felsorolt tantárgyak és témakörök legfontosabb fogalmainak, összefüggéseinek ismerete és ezeknek az ügyintézői munkával való kapcsolata. — társadalmi és szociális ismeretek: a társadalom szerkezete és működése, a mai magyar társadalom, a család és a társadalom, deviáns jelenségek a társadalomban, a szociálpolitika és célcsoportjai, a szociális biztonság és ellátás rendszere; — szociális igazgatási ismeretek: a szociális igazgatás fogalma, rendszere, szerkezete, a szociális igazgatás eljárása, a szociális törvény és a szociális ellátások, a szociális ellátást nyújtó intézmények, a szociális ellátások igénybevétele, társadalombiztosítás, a munkanélküliség kezelése, foglalkoztatáspolitika; — gyermek- és ifjúságvédelmi, illetve gyámügyi igazgatási ismeretek: történeti és jogi alapjai, a gyermeki jogok, a gyermekek védelmének rendszere, feladatellátási kötelezettségek, a gyermekjóléti, gyermekvédelmi ellátások igénybevétele, a gyámügyi igazgatás rendszere, a gyámhatóságok feladat- és hatásköre, az egyes gyámhatósági ügyek közös eljárási szabályai. A szóbeli vizsga tételsorát a képző intézmény a Szociális és Családügyi Minisztérium által engedélyezett tételgyűjtemény figyelembevételével állítja össze. Az összeállított tételsort a vizsga előtt hat hónappal a képző intézmény jóváhagyásra elküldi a Nemzeti Család- és Szociálpolitikai Intézet Szakképzési Osztályára. 2001/149. szám

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes